 

Chè Paran oswa Responsab Legal,

Nou vrèman dezole pou pèt ou a. Nou voye senpati nou ba ou ansanm ak fanmi ou pandan moman ki vrèman difisil sa a. Nou vle ba ou sipò nou epi pou n ede w onore memwa tibebe w la ki chè pou ou a nan yon fason ki enpòtan pou ou.

Nan jefò pou n pèmèt fanmi yo jwenn mwayen ki dirab e respektye pou yo onore memwa pitit yo, nou te vini avèk yon sèvis eskanerizasyon pou kaptire anprent pye tibebe w la. Gras ak patenarya nou avèk CertaScan Technologies ansanm ak pòtay FirstFootprint/memory parent yo a, nou rive kapab founi w souvni siplemantè. Souvni sa yo pral disponib sou entènèt la sèlman kèk jou apre nou fin eskane anprent yo epi y ap gen ladan yo anprent pye pitit ou a, anprent men li ansanm ak tout foto nou te petèt rive pran. Nou vle fè w konnen ke tout imaj lopital nou an pran konsève nan tout mezi sekirite sou yon sistèm cloud, ke gwo enstitisyon swen sante yo nan tout peyi a fè konfyans.

Si w chwazi pa telechaje souvni w yo nan moman sa a, tout anprent ak foto tibebe w la pral rete disponib sou sitwèb FirstFootprint lan pandan yon lane.

Pou w kapab rive kreye souvni w lan, tanpri, swiv etap sa yo:

Pou w kapab rive kreye souvni w lan:

1. Ale sou [www.firstfootprint.com/memory](http://www.firstfootprint.com/memory)
2. Antre nimewo Idantifikasyon kliyan ki sitiye nan pati goch anba echantiyon souvni yo ba w la.
3. Antre modpas enfimyè w la te ba w la.
4. Si w pa gen yon Idantifikasyon oswa modpas, tanpri, klike sou "Bezwen Èd pou Konekte?" pou w mande asistans.

Nou vle fè w konnen ke w nan panse nou pandan moman lapenn sa a, epi nou espere ke souvni sa yo rekonfòte w e founi w lapè.

Nan kòdoleyans ki pi sensè nou,
**Administrasyon Lopital la**